Lav et referat af nedenstående tekst:

Tekst:
Du skal ikke undre dig, hvis du pludselig støder ind i Anders Breinholt eller Gertrud Højlund efter du har været til badminton eller spinning i Nordkraft på torsdag, for det er hverken dig eller de to kendte værter, der er gået forkert. TV2 og TV2 Nord inviterer nemlig til et brag af et valgevent i Nordkraft i Aalborg torsdag, hvor man vil kunne opleve flere velkendte TV2 programmer blive optaget live, og også enkelte til lejligheden nye programmer udspille sig direkte i Nordkraft, mens vi på TV2 Nord også vil sende vores nyheder klokken 18.20, 19.30 og 22.00 direkte fra Nordkraft. Flere promonente politikere I dag, onsdag, skal de sidste kabler så trækkes for at alt spiller torsdag, hvor det hele går løs og flere prominente politikere kommer og skal diskutere politik lige i midten af Aalborg. - Det er fedt at kunne samarbejde med TV2 om at få nordjyderne ind tæt på kandidaterne med både debatter, vores nyhedsudsendelser og alle mulige sjove aktiviteter i og udenfor Nordkraft, siger Anne Christensen, der er redaktionschef på TV2 Nord. Flere kendte programmer Nordkraft bliver fyldt med politik, når både News&Co samt Tirsdagsanalysen blender op for deres programmer i Nordkraft, mens også programmer, der tager politik med et større glimt i øjet sætter studie op i Aalborg, når også valgquizzen med Anders Breinholt bliver sendt direkte fra Nordkraft. - Vi har rykket den helt store sendevogn herind for at dække begivenhederne både med pop up lives i løbet af dagen og i vores nyhedsudsendelser. Men det er også vigtigt, at nordjyderne ikke kun ser deres folketingskandidater på TV eller ovre på Christiansborg, så derfor kan nordjyderne komme ind og være med helt gratis, siger Anne Christensen. Udover de store programmer er også TV2’s ungdomsstatsning TV2 Echo rykket til Aalborg. Derudover står vi på TV2 Nord også for en ungedebat, der går i gang klokken 15 i Nordkraft.

Referat:
Torsdag kan man se både TV2 og TV2 Nord’s nyhedsudsendelser direkte i Nordkraft, mens også flere TV2 programmer bliver sendt live fra Aalborg.